als_Latn dik_Latn sag_Latn
Temat Kryesore
- Janë 600 leje legalizimi që janë automatikisht të vlefshme për hipotekimin e apartamenteve dhe njësive të shërbimit në këtë zonë
Kryeministri Edi Rama shpërndau sot, 600 lejet e legalizimeve për banorët e "Don Boskos", pas 20 vjetësh përpjekjeje dhe pritjeje.
“Ka 20 vjet që ka filluar ndërtimi i kullave të famshme dhe sot janë 600 leje legalizimi që janë automatikisht të vlefshme për hipotekimin e apartamenteve dhe njësive të shërbimit në këtë zonë për të cilat prej 20 vjet ju i prisni. Në këtë proces sot janë 600 familje marrin lejet e legalizimit, ndërkohë që janë 1520 familje që përfitojnë leje”, tha Rama.
Kryeministri solli në vëmendje premtimet e kryebashkiakut të Tiranës, Lulzim Basha, para 4 vitesh:
"I mbani mend të gjitha, po unë dua t’ju sjell në vëmendje car ju thoshte dikush që u bë kryetar bashkie para 4 vitesh. Sa të bëhem unë kryetar bashkie do merrni në dorë tapinë, se Edi Rama nuk donte t‘ja u jepte. Pas 4 vjetësh as tapinë në dorë, as dorën e tapisë nuk e patë më”.
Rama theksoi se qeveria e mëparshme nuk kishte ndërmend fare që të zgjidhte problemin e qytetarëve, pasi duhej vullneti i saj dhe këtë nuk e kishte aspak:
“Sot jam krenar sepse pas 18 muajsh që jemi në qeveri, dhe pasi jemi takuar këtu për të filluar punën e përbashkët e për të kapërcyer pengesat ligjore, sot ju jeni këtu për të marrë në dorë zgjidhjen e problemit, lejen e legalizimit. Ju merrni në dorë lejen e legalizimit falas. Ne jemi dëshmitarë se sa shumë jeni përpjekur, keni trokitur dhe keni paguar”.
Kryeministri u shpreh se para se të vinte në Don Bosko, dikush i kishte çuar një mesazh, për ta paralajmëruar se shumica e qytetarëve në këtë zonë ishin demokratë. Rama tha se këtë gjë e priti mirë, për t’iu treguar qytetarëve se çfarë të mire përfituan nga koha e PD-së kur e prisnin.
“Me çoi sms më tha kryeministër ç’po vjen këtu se ka njerëz të PD-së. Ku ta gjej i thashë të takoj ata të PD-së se kemi, e para, detyrimin që në këtë proces të mos i ndajmë njerëzit se janë familjarë, shqiptarë, qytetarë. Edhe kënaqësia që t’ju themi nga e prite s’të erdhi, po të vjen nga se pret, na lejohet, kënaqësi që s’ia mohojmë dot vetes. Normale do ishte të merrnit një copë letër nga qeveria, por ata mendojnë se shtëpia juaj është PD-ja , pastaj se si dhe ku jetoni është puna tuaj”, u shpreh Rama.
/Shekulli Online/
Shtoni një koment
4 Komente
Emigranti 90-tes
Bravo !
Vetem me pune , ndershmeri dhe perkushtim mund te ecim perpara .,,,Rruge tjeter s'ka,,
Kujt si pelqen ne t'semes ,,!.
Fevzi Arviziu
PER KE SHTET BEHET FJALE PER 'DON BOSKO' APO 'SAN DOMINGO'
Pa Emër
Ku esht ky qytet I Don Boscos ?
kasemi
Token e vodhet me Salen , letrat i moret Ramen.Dhe Rama qesh e lumturohet duke bere DASMA me Hajdutet qe ja vodhen pronarit te Fisem.Si thua me gje e gjate kur Sala i tha ketyre hajduteve ta gezoni shtepine e kishte veshtire tja ipte dhe Letrat.Jo mor jo Ai eshte me dinak se ty.Kishte frike se do ngelte i Mallkuar nga te zotet e prones dhe ta la Krimin ta Legalizosh ti.Nuk di a takohet me Tiranas fisnike se ka dhe krushqi dhe si e komenton kete akt sa te poshter aq dhe cinik.
Fatkeqsia:Shtresa e varfer dhe kryesisht katundare gjten rrugen e politikes per tu pasuruar(se skishin prona) dhe jane pikerisht keta qe urrejne pronarin, ish Familjet, ish Intelektualet.Vazhdon kompleksi i inferioritetit.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn vec_Latn als_Latn als_Latn fur_Latn als_Latn als_Latn als_Latn sun_Latn als_Latn als_Latn als_Latn als_Latn